### Resumé

Byrådet har med budgetforlig 2023-2026 og 2024-27 besluttet, at der de kommende år skal arbejdes med kommunens bygninger. Med dette afsæt er der udarbejdet en analyse af bygningsområdet i Vejle Kommune, hvor Direktionen bl.a. fremsætter en række nye anbefalinger.

Som afslutning på Byrådets opdrag i budgetforlig 2023-2026 og 2024-2027 vedrørende bygningsområdet forelægges "Analyse af bygningsområdet i Vejle Kommune" til Byrådets godkendelse.

### Sagsfremstilling

De kommunale bygninger spiller en vigtig rolle som fysiske rammer for velfærdsservice og arbejdspladser. Tusindvis af borgere og medarbejdere opholder sig hver dag i mange timer i de kommunale bygninger, og de danner således ramme om det gode liv, borgernes trivsel, fællesskaber, læring, tryghed, sundhed, oplevelser og arbejdsglæde.

Kommunerne er presset på bygningsområdet, herunder også Vejle Kommune. Det er et omkostningstungt område, hvor der er tale om et stadigt større vedligeholdelsesefterslæb og skærpede energikrav fra EU fordrer yderligere investeringer. Hertil kommer udgifter til det planlagte vedligehold, der rækker ud over det afsatte budget.

Helle Kristiansen viser, at Vejle Kommune råder over ca. 840.000 m2. I 2023 var der udgifter for knap 590 mio. kr. til anlæg og drift. Derudover er der et stort klimaftryk forbundet med området med ca. 20.000 tons CO2e-udledning årligt fra opvarmning og belysning. Hertil kommer klimaaftrykket forbundet med nyanlæg.

Som led i bygningsanalysen er der skabt overblik over bygningsrelaterede data, herunder bl.a. en vurdering af bygningernes anvendelse, de samlede udgifter inden for bygningsområdet, nøgletal, udfordringer og muligheder.

På baggrund af dette arbejde giver Direktionen med bygningsanalysen en række nye anbefalinger, der kan danne afsæt for det videre arbejde med udvikling af bygningsområdet de kommende år med henblik på at sikre en så bæredygtig bygningsmasse, hvor den kommunale bygningsmasse udvikles, udnyttes mere optimalt og drives mere effektivt - uden tab af kvalitet i velfærdsløsningerne. Overordnet har anbefalingerne organisatorisk og styringsmæssig karakter.

Den fulde rapport "Analyse af bygningsområdet i Vejle Kommune" findes som bilag. Derudover er der udarbejdet en særskilt sammenfatning af den fulde analyse, hvor hovedkonklusionerne er samlet. Denne fremgår ligeledes som bilag.

### Klima og resiliensvurdering

Bygningsområdet spiller en stor rolle i forhold til klimaaftrykket. Der er således fokus på området fra europæisk og national side. I Vejle Kommune understøttes de europæiske og danske krav i [adresse] og i [adresse] Strategi for bæredygtigt byggeri.

### Sagens videre forløb

Sagen skal behandles i Økonomiudvalget og Byrådet.

### Historik

#### Kommunaldirektøren indstiller, den 10. juni 2024, punkt 162:

at Direktionens anbefalinger i rapporten "Analyse af bygningsområdet i Vejle Kommune" (bygningsanalyse) godkendes,
at bygningsanalysen danner grundlag for det videre arbejde med udvikling af bygningsområdet de kommende år
at bygningsanalysen indgår i den videre budgetproces i forbindelse med pink tema "Fælles om bygninger", og
at Økonomiudvalget løbende holdes orienteret om udviklingen på bygningsområdet

#### Beslutning fra Økonomiudvalget, den 10. juni 2024, punkt 162:

Anbefales.

Der etableres en politisk følgegruppe bestående af udvalgsformændene og Borgmesteren.

### Beslutning

Godkendt.

Fraværende: Valdemar Hermansen. I stedet mødte Maja Johnsen.

Fraværende: Jakob Sørensen. I stedet mødte Steve Johnsen.

Fraværende: Timmy Kristoffersen.

Fraværende: Asta Jensen.